กุมภาพันธ์ พ.ศ. 2549

กุมภาพันธ์ พุทธศักราช 2549 เป็นเดือนที่ 2 ของปี พ.ศ. 2549 วันแรกของเดือนเป็นวันพุธ วันสุดท้ายของเดือนเป็นวันอังคาร

 วันอังคารที่ 28 กุมภาพันธ์ 2549 
พรรคร่วมฝ่ายค้าน ซึ่งได้แก่ พรรคประชาธิปัตย์, พรรคชาติไทย และพรรคมหาชน มีมติค่ำบาตรการเลือกตั้งที่จะมีขึ้นในวันที่ 2 เมษายน พ.ศ. 2549 (ผู้จัดการออนไลน์) 

 วันจันทร์ที่ 27 กุมภาพันธ์ 2549 
นายเสนาะ เทียนทอง อดีตรัฐมนตรีว่าการกระทรวงมหาดไทย ขึ้นเวทีปราศรัยของพันธมิตรประชาชนเพื่อประชาธิปไตย (พธม.) ที่ท้องสนามหลวง (นิตยสารโพซิชันนิ่ง)

 วันอาทิตย์ที่ 26 กุมภาพันธ์ 2549 
พันธมิตรประชาชนเพื่อประชาธิปไตย (พธม.) ย้ายสถานที่ชุมนุมขับไล่ พ.ต.ท.ทักษิณ ชินวัตร มาเป็นที่ท้องสนามหลวง และเป็นการชุมนุมแบบปักหลักถาวร (ทีนิวส์)

 วันศุกร์ที่ 24 กุมภาพันธ์ 2549 
 พระบาทสมเด็จพระเจ้าอยู่หัว มีพระบรมราชโองการโปรดเกล้าฯ ให้ประกาศยุบสภา ตามที่นายกรัฐมนตรี พ.ต.ท.ทักษิณ ชินวัตร นำความกราบบังคมทูลฯ โดยจะมีการเลือกตั้งในวันที่ 2 เมษายน (สำนักข่าวกรมประชาสัมพันธ์) 
 ประธานาธิบดีกลอเรีย อาร์โรโย่ แห่งฟิลิปปินส์ ประกาศภาวะฉุกเฉินทั่วประเทศในวันนี้ และมีคำสั่งให้จับกุมเจ้าหน้าที่ทหารและพลเรือนที่มีส่วนร่วมในการวางแผนก่อรัฐประหาร (สำนักข่าวกรมประชาสัมพันธ์) 

 วันอังคารที่ 21 กุมภาพันธ์ 2549 
 ฝ่ายค้านยื่นหนังสือต่อนายกฯ ให้อนุญาต ส.ส. ในสังกัด ร่วมลงชื่ออภิปรายไม่ไว้วางใจตามที่เคยพูดไว้ ขณะที่นายอดิศร เพียงเกษ รองประธานวิปรัฐบาล ออกมาตอบโต้อย่างรุนแรง (สำนักข่าวกรมประชาสัมพันธ์) 
 กระทรวงการต่างประเทศกำลังติดตามความคืบหน้ากรณีกลุ่มติดอาวุธในประเทศไนจีเรียจับกุมชาวต่างชาติ 9 คน เป็นตัวประกัน ซึ่งมีคนไทยรวมอยู่ด้วย 2 คน (สำนักข่าวกรมประชาสัมพันธ์) 
 กลุ่มนักเรียนเพื่อประชาธิปไตย นำโดยแกนนำก่อตั้งกลุ่มได้แก่ ยศ ตันสกุล ศิวาวุธ สิทธิเวช และ ภัทรนันท์ ลิ้มอุดมพร ร่วมกันแถลงข่าวเพื่อแสดงจุดยืนไม่เห็นชอบกับการดำรงตำแหน่งของอดีตนายกรัฐมนตรี พตท.ทักษิณ ชินวัตร (ผู้จัดการออนไลน์)

 วันจันทร์ที่ 20 กุมภาพันธ์ 2549 
 โฆษกประจำสำนักนายกรัฐมนตรี ออกมาวิงวอนให้การชุมนุมเป็นไปอย่างสงบ จากกรณีที่พล.ต.จำลอง ศรีเมือง ประธานกองทัพธรรมมูลนิธิ เตรียมเคลื่อนไหวร่วมชุมนุมกับกลุ่มพันธมิตรประชาชนในวันที่ 26 กุมภาพันธ์ พ.ศ. 2549 (สำนักข่าวกรมประชาสัมพันธ์) 

 วันอาทิตย์ที่ 19 กุมภาพันธ์ 2549 
 พล.ต.จำลอง ศรีเมือง และนายอมร อมรรัตนานนท์ ประกาศเข้าร่วมชุมนุมกับพันธมิตรประชาชนเพื่อประชาธิปไตย (พธม.) โดยจัดแถลงข่าวขึ้นที่อนุสรณ์สถาน 14 ตุลา สี่แยกคอกวัว (ผู้จัดการออนไลน์)

 วันเสาร์ที่ 11 กุมภาพันธ์ 2549 
 นายสุรนันทน์ เวชชาชีวะ รัฐมนตรีประจำสำนักนายกรัฐมนตรี สั่งให้กรมประชาสัมพันธ์ ตรวจสอบและออกหนังสือแจ้งเตือนไปยังสถานีวิทยุกระจายเสียงแห่งประเทศไทย และผู้อำนวยการสถานีวิทยุโทรทัศน์กองทัพบกช่อง 5 จากกรณีที่นายสมัคร สุนทรเวช กล่าววิพากษ์วิจารณ์การปาฐกถาของพลเอกเปรม ติณสูลานนท์ ประธานองคมนตรี และรัฐบุรุษ (สำนักข่าวกรมประชาสัมพันธ์) 
พันธมิตรประชาชนเพื่อประชาธิปไตย (พธม.) เปิดตัวอย่างเป็นทางการ และทำการชุมนุมขับไล่ พ.ต.ท.ทักษิณ ชินวัตร ขึ้นที่ลานพระบรมรูปทางม้า โดยเป็นการชุมนุมต่อเนื่องจากเมื่อวันเสาร์ที่แล้วของนายสนธิ ลิ้มทองกุล (ทีนิวส์)

 วันพฤหัสบดีที่ 9 กุมภาพันธ์ 2549 
 ผู้เชี่ยวชาญด้านสิทธิมนุษยชนของสหประชาชาติ 3 คน กล่าวประณามการเผยแพร่ภาพการ์ตูนล้อเลียนพระศาสดามุฮัมมัดของศาสนาอิสลาม ที่ทำให้เกิดเหตุรุนแรงในโลกมุสลิม (สำนักข่าวกรมประชาสัมพันธ์) 
 ไข้หวัดนกแพร่ระบาดเข้าไปในภาคเหนือของประเทศไนจีเรีย ซึ่งเป็นประเทศแรกของทวีปแอฟริกาที่พบการระบาดของโรคนี้ (สำนักข่าวกรมประชาสัมพันธ์) 

 วันพุธที่ 8 กุมภาพันธ์ 2549 
 กรมสอบสวนคดีพิเศษ (ดีเอสไอ) ออกหมายเรียกนายอภิรักษ์ โกษะโยธิน ผู้ว่าฯ กทม. ตั้ง 2 ข้อหาหนัก พัวพันฮั้วประมูล 16 โครงการ ขณะที่นายอภิรักษ์ประกาศพร้อมแจงทุกกรณี (มติชน)

 วันเสาร์ที่ 4 กุมภาพันธ์ 2549
นายสนธิ ลิ้มทองกุล นำการชุมนุมขับไล่ พ.ต.ท.ทักษิณ ชินวัตร ขึ้นที่ลานพระบรมรูปทรงม้า โดยเป็นการนำของนายสนธิแต่เพียงผู้เดียว (ทีนิวส์)

หมวดหมู่:กุมภาพันธ์
หมวดหมู่:พ.ศ. 2549